VIDEO. Racheta europeană Ariane 6 a decolat cu succes în primul său zbor
Racheta europeană de lansare Ariane 6 a decolat cu succes marți în zborul său inaugural, potrivit imaginilor transmisiunii video în direct. Cântărind 540 de tone și având o înălțime de 56 de metri, cea mai nouă rachetă europeană a părăsit rampa de lansare din Guyana Franceză în jurul orei locale 16.00 (22.00 ora României) începând un zbor de aproape trei ore menit să pună capăt unei pauze de un an în accesul european la spațiu, relatează Le Figaro.